ai4bharat/Pralekha huggingface dataset:
अर्थ मंत्रालय
केंद्रीय वित्त मंत्री निर्मला सीतारामन यांना नॅशनल इन्फ्रास्ट्रक्चर पाईपलाईन कृती दलाकडून अंतिम अहवाल सादर
नवी दिल्ली, 29 एप्रिल 2020
केंद्रीय वित्त मंत्री निर्मला सीतारामन यांना नॅशनल इन्फ्रास्ट्रक्चर पाईपलाईन कृती दलाने आज 2019-25 वित्तीय वर्षासाठीचा अंतिम अहवाल आज सादर केला. या कृती दलाचा 2019-25 साठीचा संक्षिप्त अहवाल केंद्रीय वित्त मंत्र्यांनी याआधीच 31 डिसेंबर 2019 ला प्रकाशित केला आहे.
येत्या पाच वर्षात पायाभूत सुविधांसाठी 100 लाख कोटी रुपयांची गुंतवणूक करण्यात येईल असे निर्मला सीतारामन यांनी 2019-20 च्या अर्थसंकल्पीय भाषणात जाहीर केले होते. आधुनिक संरचनेसाठी या काळासाठी 100 लाख कोटी रुपये निर्धारित करण्यात आले असून यातून राहणीमान उंचावण्याबरोबरच रोजगाराच्या नव्या संधी निर्माण होणार असल्याचा पंतप्रधान नरेंद्र मोदी यांनी 2019 च्या स्वातंत्र्य दिनाच्या संबोधनात पुनरुच्चार केला होता.
एनआयपी द्वारे देशात जागतिक तोडीची पायाभूत संरचना निर्मिती आणि सर्व नागरिकांच्या राहणीमानाचा दर्जा उंचावण्यात येणार आहे. प्रकल्प सज्जता सुधारणे,पायाभूत सुविधात देशांतर्गत आणि विदेशी गुंतवणूक आकर्षित करणे हा याचा उद्देश असून 2025 या वित्तीय वर्षापर्यंत 5 ट्रीलीयन डॉलर्स अर्थव्यवस्थेचे उद्दिष्ट गाठ्ण्यासाठीही एनआयपी महत्वपूर्ण आहे.
पायाभूत सुविधांच्या प्रमुख सूचीमध्ये सुनिश्चित केलेल्या उप विभागाबाबत संबंधित मंत्रालये, विभाग,राज्य सरकारे, खाजगी क्षेत्र यांनी दिलेल्या माहितीचे संकलन करून त्यावर आधरित प्रयत्न एनआयपी करत आहे.
एनआयपी कृती दलाच्या अंतिम अहवालात 2020-25 य वित्तीय वर्षांमध्ये 111 लाख कोटी रुपयांची एकूण पायाभूत गुंतवणूक दर्शवण्यात आली आहे. एनआयपी चा सारांश अहवाल जारी केल्यापासून केंद्र आणि राज्य सरकारने पुरवलेली अतिरिक्त किंवा सुधारित आकडेवारी आणि माहिती लक्षात घेऊन गुंतवणूकीचा हा आकडा सादर करण्यात आला आहे. एनआयपीचा अंतिम अहवाल तीन खंडात आहे.पहिला आणि दुसरा खंड डीईए च्या www.dea.gov.in, www.pppinindia.gov.in या संकेत स्थळावर आणि वित्त ,मंत्रालयाच्या पोर्टलवर अपलोड करण्यात येईल. खंड तीन मधे सूचीबध्द डाटाबेस इंडिया इन्वेस्टमेंट ग्रीड वर योग्य वेळी अपलोड करण्यात येईल.
उर्जा , रस्ते , नागरी ,रेल्वे  अशी देशात 71 % पायाभूत गुंतवणूक दर्शवण्यात आली आहे.एनआयपीची अंमलबजावणी करण्यात केंद्र  तर राज्ये असा साधारणपणे समान वाटा राहील तर खाजगी क्षेत्राचा  वाटा राहील.
अंतिम अहवालात देशातला सध्याचा पायाभूत क्षेत्रातला कल आणि पायाभूत क्षेत्रातला जागतिक कल ठळकपणे मांडण्यात आला आहे. या विभागाची प्रगती आव्हाने आणि त्रुटी दर्शवण्यात आल्या आहेत. देशात विविध विभागात पायाभूत गुंतवणुकीचा विस्तार आणि चालना देण्यासाठी अनेक सुधारणाही या अहवालात सुचवण्यात आल्या आहेत. एनआयपी च्या वित्तीय पाठबळासाठी अने मार्ग आणि साधनेही सुचवण्यात आली आहेत.
एनआयपीच्या प्रगतीवर लक्ष ठेवून विलंब टाळण्यासाठी समिती, अंमलबजावणीचा पाठपुरावा करण्यासाठी प्रत्येक मंत्रालय स्तरावर सुकाणू समिती आणि एनआयपी साठी वित्तीय संसाधनांची वृद्धी करण्यासाठी डीईए सुकाणू समिती, अशा तीन समित्या स्थापन करण्याचे कृती दलाने सुचवले आहे.
G.Chippalkatti/N.Chitale /P.Kor
आरोग्य आणि कुटुंब कल्याण मंत्रालय
कोविड मदतीसंदर्भात अद्ययावत माहिती
राज्ये आणि केंद्रशासित प्रदेशांना आतापर्यंत 16,530 ऑक्सिजन काँसंट्रेटर्स, 15,901 ऑक्सिजन सिलिंडर्स, 19 ऑक्सिजन निर्मिती संयंत्र, 11,416 व्हेंटीलेटर्स/बायपॅप, रेमडेसीव्हीर इंजेक्शनच्या सुमारे 6.6 लाख कुप्या त्वरेने वितरीत/रवाना करण्यात आल्या
नवी दिल्ली, 22 मे 2021
भारत सरकारला 27 एप्रिल 2021 पासून कोविड -19 मदत वैद्यकीय सामग्री पुरवठा आणि उपकरणे यांचे आंतरराष्ट्रीय सहकार्य विविध देशांकडून/संस्थांकडून प्राप्त होत आहे. कोविड-19 व्यवस्थापनासाठी होत असलेल्या प्रयत्नांना पूरक म्हणून ही मदत सामग्री राज्य आणि केंद्रशासित प्रदेशांना त्वरेने वितरीत/रवाना करण्यात येत आहेत.
27 एप्रिल 2021 पासून 21 मे, 2021पर्यंत रस्ते आणि हवाई मार्गाद्वारे एकूण 16,530 ऑक्सिजन काँसंट्रेटर्स, 15,901 ऑक्सिजन सिलिंडर्स, 19 ऑक्सिजन निर्मिती संयंत्र, 11,416 व्हेंटीलेटर्स/ बायपॅप, रेमडेसीव्हीर इंजेक्शनच्या सुमारे 6.6 लाख कुप्या वितरीत/रवाना करण्यात आल्या.
20/21 मे 2021 रोजी कतार, वेल्स सरकार , कॅनडा सरकार, सस्काचेवान सरकार , यूएसआयएसपीएफ, रॉबर्ट बॉश  यांच्याकडून प्राप्त झालेल्या मोठ्या वस्तूंचा समावेश आहे:
|
|
Consignments
|
|
Quantity
|
|
Oxygen Concentrators
|
|
963
|
|
Ventilators/Bi-PAP/CPAP
|
|
465
याव्यतिरिक्त, फेस शिल्ड्स, मास्क आणि इतर वैयक्तिक संरक्षण उपकरणे प्राप्त झाली.
राज्ये/केंद्रशासित प्रदेश आणि संस्थांना प्रभावी त्वरित वाटप आणि सुव्यवस्थित वितरण अविरत सुरूच आहे.
केंद्रीय आरोग्य मंत्रालय नियमितपणे यावर व्यापक देखरेख ठेवून आहे. आंतरराष्ट्रीय सहकार्य म्हणून अनुदान, मदत आणि देणगी स्वरूपात प्राप्त परदेशी कोविड मदत सामग्री प्राप्त झाल्यानंतर वाटपाच्या दृष्टीने समन्वय साधण्यासाठी केंद्रीय आरोग्य मंत्रालयात एक समर्पित समन्वय कक्ष तयार करण्यात आला आहे. हा कक्ष 26 एप्रिल, 2021 पासून कार्यरत आहे. आरोग्य मंत्रालयाने 2 मे, 2021 पासून प्रमाणित कार्यान्वयन प्रक्रिया तयार केली आणि अंमलात आणली.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
आरोग्य आणि कुटुंब कल्याण मंत्रालय
डॉ. हर्ष वर्धन यांनी जागतिक आरोग्य दिनी जागतिक आरोग्य संघटनेला केले संबोधित
आज जागतिक आरोग्य दिनानिमित्त केंद्रीय आरोग्य आणि कुटुंब कल्याण मंत्री डॉ हर्ष वर्धन यांनी जागतिक आरोग्य संघटनेच्या दक्षिण पूर्व आशिया क्षेत्रीय कार्यालयाला दूरदृश्य प्रणालीद्वारे संबोधित केले.
त्यांचे भाषण खालीलप्रमाणे:
हा जागतिक आरोग्य दिन जागतिक समुदायाने एकत्रित येऊन महामारीचा लढा देण्याला एक वर्ष पूर्ण झाल्याची साक्ष देत आहे. यावर्षी निवडलेली संकल्पना , 'प्रत्येकासाठी एक न्याय्य आणि आरोग्यदायी जग निर्माण करणे' यापेक्षा अधिक सुयोग्य ठरू शकत नाही,कारण आपली धोरणे, कार्यक्रम आणि कृती सर्वांच्या निरोगी भविष्याच्या दिशेने असतील याची जबाबदारी आपली आहे.
हे ही यामुळे वाढत्या प्रमाणात स्पष्ट झाले आहे, की लोकांचे आरोग्य मूलभूतपणे समाजातील सामाजिक सेवांच्या योग्य परिस्थितीवर अवलंबून आहे. समान आरोग्य सेवा आणि सामाजिक न्याय एकमेकांशी जोडलेले असतात.
ह्या मागील वर्षात प्रत्येक नागरिकाला त्याची सामाजिक-आर्थिक स्थिती विचारात न घेता, प्रतिबंधात्मक आणि उपचारात्मक अशा सर्व आरोग्य सेवा सार्वत्रिकपणे सुनिश्चित कराव्यात याची जाणीव आपल्याला झाली
आज आयोजित केलेला हा कार्यक्रम मंत्रालय आणि जागतिक आरोग्य संघटना यांच्या संयुक्त सहयोगाने ‘सर्वांसाठी आरोग्य’ सुनिश्चित करण्याच्या दृष्टीने एक लवचिक आरोग्य यंत्रणा तयार करण्यासाठी आयोजित करण्यात आला आहे.
या महामारीला प्रतिसाद देण्यासाठी /मुकाबला करण्यासाठी आम्ही आंतरराष्ट्रीय समुदायाबरोबर काम केले आहे. आम्ही आपल्या लस मैत्री उपक्रमाद्वारे भारतात बनवल्या जाणार्या कोविड-19 च्या लसींचे वितरण 80 पेक्षा जास्त देशांमध्ये सामायिक करत असून जगभरातील लस वितरणातील असमानता दूर करण्याच्या दृष्टीने एक महत्वपूर्ण पाऊल उचलले आहे.
‘वसुधैव कुटुंबकम ’ हे भारताचे प्राचीन तत्वज्ञान संपूर्ण जगाला एकाच कुटुंबाच्या विशाल रूपात पहात असते.
आम्ही यावर नेहमीच विश्वास ठेवला आहे आणि आमच्या कृतीतून ते प्रतिबिंबित होत असते. जसजसे जग या तत्त्वज्ञानाला अधिकाधिक आत्मसात करत जाईल, तसतशी आपली प्रगती एका सुसंस्कृत आणि निरोगी जगाकडे वाटचाल करत जाईल.
आजच्या जागतिक आरोग्य दिन 2021 च्या निमित्ताने मी भारत सरकारच्या वतीने, सर्व नागरीक आणि समुदायाला आर्थिक त्रास सहन न करता आवश्यक असलेल्या गुणवत्तापूर्ण आरोग्य सेवा कोणत्याही ठिकाणी आणि कोणत्याही वेळेस मिळण्याची खात्री देण्याच्या आमच्या वचनबद्धतेचा पुनर्रुच्चार करतो आणि आपण पुनश्च समान आरोग्यपूर्ण जगाकडे वाटचाल करु अशी आशा व्यक्त करतो.
धन्यवाद आणि तुमच्या उत्तम आरोग्यासाठी माझ्या शुभेच्छा!
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 27 जानेवारी 2022
आरोग्य मंत्रालयाची कोविड-19 घडामोडींवरील माहिती
भारताने गेल्या 24 तासात कोविड प्रतिबंधक लसीच्या 22 लाखाहून जास्त  मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 163.84 कोटीहून अधिक  मात्रा दिल्या आहेत. एकूण 1,78,47,482 सत्रांद्वारे या मात्रा देण्यात आल्या आहेत.
गेल्या 24 तासात 3,06,357 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,76,77,328 रुग्ण कोरोना मुक्त झाले आहेत. कोरोनातून रुग्ण बरे होण्याचा दर 93.33% झाला आहे.
गेल्या 24 तासात 2,86,384 नव्या रुग्णांची नोंद झाली.
देशात उपचाराधीन रुग्णांची संख्या 22,02,472 असून उपचाराधीन रुग्ण, एकूण पॉझिटीव्ह रुग्णांच्या 5.46% आहेत.
चाचण्या करण्याच्या क्षमतेत वाढ सुरु असून देशात गेल्या 24 तासात 14,62,261 चाचण्या करण्यात आल्या. भारताने आतापर्यंत 72.21 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 17.75% आहे. दैनंदिन पॉझीटीव्हिटी दर 19.59% आहे.
इतर अपडेट्स :
- केंद्र सरकारने आतापर्यंत सर्व स्त्रोताद्वारे 163.71 कोटींपेक्षा जास्त  लसींच्या मात्रा राज्ये/ केन्द्र शासित प्रदेशांना पुरवल्या आहेत. याशिवाय लसीच्या 13.60 कोटीपेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत
- राष्ट्रीय नियामक, भारतीय औषध महानियंत्रकानी, कोविड-19 प्रतिबंधक कोवॅक्सिन आणि कोविशिल्ड या दोन लसींच्या मार्केट ऑथरायझेशन म्हणजे ‘बाजारात विक्रीसाठी आज सशर्त मंजुरी दिली आहे. केंद्रीय औषध मानक नियंत्रक समितीच्या विषय तज्ज्ञ समितीने यासंदर्भात शिफारस केली होती. लसींच्या,आपत्कालीन परिस्थितीत मर्यादित वापर या दर्जात सुधारणा करत प्रौढांमध्ये नव्या औषध वापराला सशर्त वापराला परवानगी देण्याची शिफारस या समितीने 19 जानेवारी 2022 रोजी केली होती.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
अर्थ मंत्रालय
महसूल गुप्तचर संचालनालय- डीआरआयने मुंबई विमानतळावर अंमली पदार्थांचे पार्सल जप्त केले
मुंबई, 23 ऑक्टोबर 2022
महसूल गुप्तचर संचालनालयाला मिळालेल्या गुप्त माहितीनुसार, आंतरराष्ट्रीय कुरियर सेवेद्वारे काही अंमली पदार्थांची भारतात तस्करी होत आहे, अशी टीप मिळाल्याच्या आधारावर, मुंबई शाखेच्या अधिकाऱ्यांनी गेल्या बुधवारी , मुंबईतल्या एअर कार्गो संकुलातून, अमली पदार्थांचं एक पार्सल जप्त केलं. पॅरिसहून आलेलं हे पार्सल, नालासोपाऱ्याला पोहोचवलं जाणार होतं. या पार्सलची सखोल तपासणी केल्यानंतर, त्यातून, 1.9 किलो ऍम्फेटामाइन प्रकारातील पदार्थ च्या गोळ्या आढळल्या. या गोळ्यांची आंतरराष्ट्रीय तस्करी बाजारात, 15 कोटी रुपये इतकी किंमत आहे. या गोळ्या कोरुगेटेड पॅकेजिंग सामग्रीच्या आत एका पॉलिथीन पिशवीत लपवून आणल्या गेल्या होत्या.
संचालनालयाच्या अधिकाऱ्यांनी अत्यंत परिश्रमपूर्वक आणि नियोजनबद्ध आखणी करत, हे पार्सल एका व्यक्तीकडून दुसऱ्याकडे कसे गुप्तपणे पोहचवले गेले, याचा छडा लावला. जेव्हा हे पार्सल संबंधित व्यक्तिपर्यंत पोहोचवले जाणार होते, त्यावेळी, या व्यक्तीला अटक करण्यात आली. त्याच्या मार्फत, या तस्करीत सामील असलेल्या दुसऱ्या व्यक्तीपर्यंत पोहोचता आलं. या दुसऱ्या व्यक्तीने दिलेल्या माहितीनुसार, हे पार्सल एका नायजेरियन व्यक्तीला दिलं जाणार होतं. ही माहिती मिळाल्यावर अधिकाऱ्यांनी सापळा रचून, पार्सल घेण्यासाठी आलेल्या नायजेरियन व्यक्तीलाही ताब्यात घेतलं, अशाप्रकारे, या तस्करीप्रकरणी, पोलिसांनी आतापर्यंत तीन व्यक्तींना अटक केली असून पुढील तपास सुरु आहे.
ग्राहक व्यवहार, अन्न आणि सार्वजनिक पुरवठा मंत्रालय
‘भारत डाळ’ या ब्रँड अंतर्गत एक किलोच्या पॅकसाठी 60 रुपये किलो दराने तर 30 किलोच्या पॅकसाठी 55 रुपये प्रती किलो दराने अनुदानित दरातील चणा डाळ विक्रीला केंद्रीय मंत्री पीयूष गोयल यांच्या हस्ते प्रारंभ
नवी दिल्ली, 17 जुलै 2023
केंद्रीय ग्राहक व्यवहार, अन्न आणि सार्वजनिक वितरण, वस्त्रोद्योग तसेच वाणिज्य आणि उद्योग मंत्री पीयूष गोयल यांनी आज अनुदानित दरातील चणाडाळ विक्रीचा प्रारंभ केला. ‘भारत डाळ’ या ब्रँड अंतर्गत विकल्या जाणाऱ्या एक किलो डाळीच्या पॅकसाठी 60 रुपये किलो तर 30 किलो डाळीच्या पॅकसाठी 55 रुपये प्रती किलो असा दर निश्चित करण्यात आला आहे.
नाफेड म्हणजेच राष्ट्रीय कृषी सहकारी विपणन महासंघाच्या दिल्ली-एनसीआर परिसरातील किरकोळ विक्री केंद्रांमध्ये चणा डाळीची विक्री होत आहे. ‘भारत डाळ’ या ब्रँडची सुरुवात म्हणजे सरकारकडे असलेल्या साठ्यातील चण्याचे चणाडाळीत रुपांतर करून ग्राहकांना परवडण्याजोग्या दरात डाळ उपलब्ध करून देण्यासाठी केंद्र सरकारने उचललेले प्रमुख पाऊल आहे.
नाफेडच्या दिल्ली-एनसीआर परिसरातील किरकोळ विक्री केंद्रांच्या माध्यमातून तसेच एनसीसीएफ, केंद्रीय भांडार आणि सफल केंद्रांच्या माध्यमातून चणाडाळ वितरणासाठी नाफेडने डाळ दळणे आणि ती पॅक करणे याची जबाबदारी स्वीकारली आहे. या व्यवस्थेअंतर्गत राज्य सरकारांना देखील त्यांच्या कल्याणकारी योजना, पोलीस कर्मचारी, तुरुंगातील जेवण व्यवस्था यांना होणाऱ्या पुरवठ्यासाठी आणि राज्यांच्या ग्राहक सहकारी दुकानांमध्ये विक्रीसाठी देखील ‘भारत डाळ’ या ब्रँडच्या डाळीचे वितरण केले जाते.
चणा हा कडधान्याचा प्रकार भारतात मुबलक प्रमाणात पिकवला जातो तसेच संपूर्ण भारतात विविध रूपांमध्ये याचे सेवन करण्यात येते. चणे भिजवून, उकडून त्याची कोशिंबीर करतात तसेच ते भाजून चटपटीत खाणे म्हणूनही खाल्ले जातात. आमट्या आणि सूपामध्ये तूरडाळीला पर्याय म्हणून तळलेली चणाडाळ वापरली जाते. चण्याचे पीठ म्हणजेच बेसन हा अनेक तिखट आणि गोड पदार्थ तयार करण्यासाठी लागणारा मुख्य पदार्थ आहे. चण्यामध्ये मानवी शरीराला रक्ताल्पता, रक्तातील साखर, हाडांचे आरोग्य इत्यादी गोष्टी नियंत्रणात ठेवण्यासाठी तसेच मानसिक आरोग्य तंदुरुस्त राखण्यासाठी आवश्यक असलेले तंतुमय पदार्थ, लोह,पोटॅशियम, बी जीवनसत्त्व, सेलेनियम, बीटा कॅरोटीन आणि कोलीन इत्यादी घटक मुबलक प्रमाणात आढळत असल्यामुळे चण्याला विविध पोषक आरोग्यदायी लाभ देणारे कडधान्य म्हटले जाते.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
संरक्षण मंत्रालय
श्रीलंका वायू दलाच्या 70 व्या वर्धापन दिन महोत्सवात भारतीय वायुसेनेचा सहभाग
नवी दिल्ली, 27 फेब्रुवारी 2021
भारतीय हवाई दलाच्या एअरोबॅटीक  पथकाचे लढाऊ विमान तेजस सह फिक्स्ड विंग “सूर्यकिरण” आणि रोटरी विंग 'सारंग' ही विमाने, 27 फेब्रुवारी 2021 रोजी कोलंबो श्रीलंका येथे दाखल झाली . श्रीलंकेच्या हवाई दलाच्या 70 व्या वर्धापन दिन महोत्सवात सहभागी होण्यासाठी श्रीलंका हवाई दलाचे  एअर मार्शल सुदर्शन पथीराणा यांनी भारतीय हवाई दलाला आमंत्रण दिले होते. श्रीलंकेच्या वायू दलाच्या 70 व्या वर्धापन दिन सोहळ्याच्या भाग म्हणून सूर्यकिरण, सारंग आणि एलसीए तेजस यांचे पथक 03 ते 05 मार्च 2021 दरम्यान गॅले फेस, कोलंबो येथे होणाऱ्या एअर शोमध्ये भाग घेतील.
भारतीय हवाई दल आणि श्रीलंका हवाई दल  यांच्यात प्रशिक्षण, व्यवहार्य आदानप्रदान आणि व्यावसायिक लष्करी शिक्षण अभ्यासक्रमांच्या माध्यमातून विविध क्षेत्रात अनेक वर्षे सक्रिय देवाणघेवाण आणि परस्पर संवाद सुरु आहे.
श्रीलंकेच्या हवाई दलाच्या  70 व्या वर्धापनदिन सोहळ्यामध्ये भारतीय हवाई दलाचा सहभाग हा दोन हवाई दलातील मजबूत व्यावसायिक संबंधांचे द्योतक आहे. भारतीय हवाई दलाच्या सूर्यकिरण एरोबॅटिक पथकाने  यापूर्वी श्रीलंकेच्या हवाई दलाच्या  50 व्या वर्धापन दिन सोहळ्यामध्ये भाग घेण्यासाठी 2001 मध्ये श्रीलंका दौरा केला होता. या कार्यक्रमात सहभागी होण्यासाठी भारतीय हवाई दलाची विमाने जेव्हा कोलंबोच्या आकाशात झेप घेतील तेव्हा पारंपारिकदृष्ट्या बळकट भारतीय हवाई दल - श्रीलंका हवाई दल  संबंधात आणखी एक अध्याय जोडला जाईल.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
संरक्षण मंत्रालय
मुंबईत वायुसेना दिन 2023 साजरा
वायुसेना दिनाच्या पूर्वसंध्येला मुंबईतील युनायटेस सर्विस क्लब इथे, मेरीटाईम एअर ऑपरेशन्स च्या मुख्यालयात, विशेष कार्यक्रमाचे आयोजन करण्यात आले होते. सात ऑक्टोबर ला झालेल्या या कार्यक्रमात हवाई दलाच्या पूर्व आणि आजच्याही हवाई योद्ध्यांच्या शौर्याला अभिवादन करण्यात आले. महाराष्ट्राचे राज्यपाल, रमेश बैस या कार्यक्रमाला प्रमुख पाहुणे म्हणून उपस्थित होते. मुंबईतील या मुख्यालयाचे प्रमुख, एअर व्हाईस मार्शल रजत मोहन, व्हीएम, हे ही यावेळी उपस्थित होते.
एअर मार्शल रजत मोहन यांनी सन्माननीय राज्यपाल रमेश बैस यांचे यावेळी स्वागत केले. आपल्या भाषणात रजत मोहन यांनी सांगितले की, कोणत्याही संकटाच्या सर्वप्रथम प्रतिसाद देणारे हवाई दल केवळ आपल्या आकाशाचे संरक्षण करत नाही, तर नैसर्गिक संकटाच्या वेळीही अत्यंत प्रभावीपणे प्रतिसाद देते. वायुसेनेत मोठ्या प्रमाणात आत्मनिर्भरता आणण्यासोबतच या दलाचे आधुनिकीकरण करण्यावर देखील भर देण्यावर आणि अग्निवीर वायूचा हवाई दलात समावेश याला प्राधान्य दिले जात असल्याचे त्यांनी सांगितले.
हवाई दलातील योद्धे त्यांचे प्राथमिक कर्तव्य पार पाडत असताना त्यांच्या कुटुंबांची काळजी घेतल्याबद्दल त्यांनी सर्व हितसंबधियांचे त्यांनी आभार मानले. सर्व हवाई योद्धे आणि त्यांच्या कुटुंबियांच्या वतीने, त्यांनी हवाई दलातील विंग कमांडर जगमोहन नाथ, महावीर चक्र यांना आदरांजली वाहिली. त्यांचे या वर्षाच्या सुरुवातीला मुंबईत निधन झाले होते. भारतीय हवाई दलाच्या ज्येष्ठ अधिकारी आणि सैनिकांनी देशासाठी केलेल्या सेवेची दखल घेत, त्याप्रती कृतज्ञता व्यक्त केली.
या कार्यक्रमाला,व्हाईस अॅडमिरल दिनेश के त्रिपाठी, AVSM, NM, पश्चिम नौदल कमांडचे फ्लॅग ऑफिसर कमांडिंग-इन-चीफ, विविध वरिष्ठ लष्करी आणि नागरी मान्यवर हे ही उपस्थित होते.
भारतीय वायुसेनेचा स्थापना दिन म्हणून, दरवर्षी 8 ऑक्टोबर रोजी भारतीय वायुसेना दिन, साजरा केला जातो.
श्रम आणि रोजगार मंत्रालय
कर्मचारी भविष्यनिर्वाह निधी संघटनेचा वेतनपट प्रसिद्ध: नोव्हेंबर 2021 मध्ये 13.95 लाख सदस्यांची निव्वळ भर
नवी दिल्ली, 20 जानेवारी 2022
कर्मचारी भविष्यनिर्वाह निधी संघटनेने 20 जानेवारी 2022 रोजी तात्कालिक वेतनपट प्रसिद्ध केला. नोव्हेंबर 2021 मध्ये ईपीएफओ मध्ये 13.95 लाख सदस्यांची निव्वळ वाढ झाल्याचे त्यात दिसून आले आहे. ऑक्टोबर 2021 मधील सदस्य संख्येपेक्षा 2.85 लाख इतकी वाढ झाली आहे. तर गेल्या वर्षीच्या याच कालावधीच्या तुलनेत नोव्हेंबर मध्ये वेतनपटात 3.84 लाख म्हणजेच सुमारे 10.11% इतकी निव्वळ वाढ झाली आहे.
निव्वळ भर पडलेल्या 13.95 लाख सदस्यांपैकी 8.28 लाख नवीन सदस्य, कर्मचारी भविष्यनिर्वाह निधीच्या सामाजिक सुरक्षा कवच अन्तर्गत नोंदले गेले आहेत. अंदाजे 5.67 लाख सदस्य नोकरी बदलून बाहेर पडले आणि पुन्हा ईएपीएफओ मध्ये परतले आहेत.
वेतनपटाच्या आकडेवारीची वयानुसार तुलना करता 22-25 वर्षे वयोगटाने सर्वाधिक निव्वळ नोंदणी केली असून नोव्हेंबर 2021 मध्ये 3.64 लाखांची भर घातली आहे. 18-21 वर्षे वयोगटानेही अंदाजे 2.81 लाख नोंदण्यांची लक्षणीय भर घातली आहे. 18-25 या वयोगटांनी नोव्हेंबर मध्ये एकूण अंदाजे 46.20% सदस्यांची निव्वळ भर घातली आहे. या वयोगटांचे सदस्य सामान्यपणे नव्याने रोजगार मिळवू लागलेले असतात आणि व्यक्तिगत कमाईच्या दृष्टीने महत्त्वाच्या टप्प्यावर असतात.
वेतनपटाच्या आकडेवारीची राज्यनिहाय तुलना करता, महाराष्ट्र, हरियाणा, गुजरात, तामिळनाडू आणि कर्नाटक या राज्यांमधील आस्थापना आघाडीवर असून त्यांनी नोव्हेंबर मध्ये अंदाजे 8.46 लाख सदस्यांची भर घातली आहे. एकूण निव्वळ भर बघता, हे प्रमाण 60.60 % इतके आहे.
लिंगनिहाय विश्लेषणात असे आढळले की, नोव्हेंबर मध्ये महिलांच्या नोंदणीची संख्या 2.95 लाख इतकी होती. ऑक्टोबर 2021 च्या तुलनेत यात 59,005 इतकी वाढ झाली आहे. एकूण निव्वळ भर बघता, महिला नोंदणीचा वाटा सुमारे 24.97% होता. उद्योगनिहाय विश्लेषण केले असता असे दिसते की, 'तज्ज्ञ सेवा' श्रेणी  चा वाटा 41.48% इतका आहे. याखेरीज बांधकाम, वस्त्रोद्योग, शाळा , रेस्टॉरंट्स, सिमेंट सारख्या उद्योगांमध्ये वेतनपटात निव्वळ भर पडण्याचा कल वाढत चालल्याचे दिसून येते.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213
आरोग्य आणि कुटुंब कल्याण मंत्रालय
कोविड-19 लसीकरण दिवस -308
देशातील एकूण लसीकरणात 115.73 कोटी मात्रांचा टप्पा पार
आज संध्याकाळी सात वाजेपर्यंत 46 लाखांहून अधिक लसींच्या मात्रा देण्यात आल्या
कोविड-19 लसीकरण मोहिमेत भारताने आज 115.73 कोटी मात्रांचा  टप्पा गाठला आहे. आज संध्याकाळी सात वाजेपर्यंत 46 लाखांपेक्षा अधिक  मात्रा देण्यात आल्या. आज रात्री उशिरापर्यंत अंतिम आकडेवारी आल्यानंतर लसीकरणाचे आकडे वाढण्याची शक्यता आहे.
प्राधान्य गटातील लोकसंख्येच्या वर्गीकरणानुसार, लसींच्या आजवर दिलेल्या मात्रांची आकडेवारी पुढीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
10381988
|
|
2nd Dose
|
|
9388501
|
|
FLWs
|
|
1st Dose
|
|
18375550
|
|
2nd Dose
|
|
16284548
|
|
Age Group 18-44 years
|
|
1st Dose
|
|
440182450
|
|
2nd Dose
|
|
186518652
|
|
Age Group 45-59 years
|
|
1st Dose
|
|
180132123
|
|
2nd Dose
|
|
109681603
|
|
Over 60 years
|
|
1st Dose
|
|
112842835
|
|
2nd Dose
|
|
73536671
|
|
Cumulative 1st dose administered
|
|
761914946
|
|
Cumulative 2nd dose administered
|
|
395409975
|
|
Total
|
|
1157324921
|
|
Date: 19th November, 2021 
|
|
HCWs
|
|
1st Dose
|
|
137
|
|
2nd Dose
|
|
7948
|
|
FLWs
|
|
1st Dose
|
|
164
|
|
2nd Dose
|
|
12268
|
|
Age Group 18-44 years
|
|
1st Dose
|
|
1039077
|
|
2nd Dose
|
|
2208265
|
|
Age Group 45-59 years
|
|
1st Dose
|
|
251095
|
|
2nd Dose
|
|
635800
|
|
Over 60 years
|
|
1st Dose
|
|
153843
|
|
2nd Dose
|
|
322689
|
|
1st Dose Administered in Total
|
|
1444316
|
|
2nd Dose Administered in Total
|
|
3186970
|
|
Total
|
|
4631286
कोविड संसर्गाचा अधिक धोका असलेल्या व्यक्तींचे संरक्षण करण्यासाठी लसीकरण एक प्रभावी साधन असून, लसीकरण मोहिमेच्या प्रगतीवर सर्वोच्च स्तरावरून देखरेख ठेवली जात आहे.
राष्ट्रपती कार्यालय
राष्ट्रपतींकडून ईस्टरच्या पूर्वसंध्येला शुभेच्छा
राष्ट्रपती रामनाथ कोविंद यांनी नागरिकांना ईस्टरच्या पूर्वसंध्येला शुभेच्छा दिल्या आहेत. राष्ट्रपती आपल्या संदेशात म्हणतात, “ईस्टरच्या मंगल प्रसंगी, देशवासियांना विशेषतः देशात आणि देशाबाहेरील ख्रिश्चन समुदायाला माझ्याकडून शुभेच्छा आणि अभिनंदन.”
येशु ख्रिस्त यांच्या पुनरुत्थानाची स्मृती करणारा हा सण जगभर आनंदाने साजरा केला जातो. मानवता, क्षमा, त्याग, करुणा आणि सत्य याचे प्रतिक म्हणजे येशु ख्रिस्त. त्यांच्या आयुष्पासून आपल्याला शांती, प्रेम आणि बंधुतेची शिकवण मिळते.
राष्ट्रपतींचा संदेश हिंदीमध्ये वाचण्यासाठी इथे क्लिक करा
युवा व्यवहार आणि क्रीडा मंत्रालय
एनवायकेएस जगातील सर्वात मोठ्या युवा संघटनांपैकी एक आहे: किरेन रिजिजू
युवक कल्याण आणि क्रीडा मंत्रालय त्यांच्या तीन प्रमुख योजनांच्या माध्यमातून - राष्ट्रीय युवाशक्तीकरण कार्यक्रम  राष्ट्रीय सेवा योजना   राजीव गांधी राष्ट्रीय युवा विकास संस्था  युवकांच्या विकासासाठी विविध युवा केंद्रित उपक्रम राबवते.
युवक कल्याण विभागाच्या योजनांच्या माहितीसाठी कृपया येथे क्लिक करा.
युवक कल्याण आणि क्रीडा मंत्रालयांतर्गत युवकांच्या विकासासाठी तीन संघटना कार्यरत आहेत  नेहरू युवा केंद्र संघटना ;  राष्ट्रीय सेवा योजना  आणि  आरजी राष्ट्रीय युवा विकास संस्था . या संस्था खालीलप्रमाणे आहेतः
आरजी राष्ट्रीय युवा विकास संस्था : आरजीएनआयवायडी, श्रीपेरंबुदूर, तामिळनाडू, ही केंद्र सरकारच्या युवक कल्याण आणि क्रीडा मंत्रालयाच्या अंतर्गत एक ‘राष्ट्रीय महत्वाची संस्था’ आहे. देशभरात व्याप्ती वाढवण्याबरोबरच आरजीएनआयवायडी एक महत्त्वपूर्ण संसाधन केंद्र म्हणून कार्य करत आहे ज्यात युवा-विकासाच्या विविध आयामांचा समावेश असलेल्या पदव्युत्तर स्तरावरील शैक्षणिक कार्यक्रम उपलब्ध करणे, युवा विकासाच्या महत्वाच्या क्षेत्रांमध्ये प्रभावी संशोधनात सहभागी करून घेणे आणि त्या क्षेत्रात प्रशिक्षण / क्षमता निर्माण कार्यक्रमांचे आयोजन करते.
नेहरू युवा केंद्र संघटना : एनवायकेएस जगातील सर्वात मोठ्या युवा संघटनांपैकी एक आहे. नेहरू युवा केंद्रांमार्फत 623 जिल्ह्यांमध्ये एनवायकेएसची उपस्थिती आहे. तरुणांचे व्यक्तिमत्त्व विकसित करणे आणि त्यांना राष्ट्र-निर्माण कार्यात सहभागी करणे हा उद्देश आहे. एनवायकेएस उपक्रमांचा भर असलेल्या क्षेत्रामध्ये शिक्षण, आरोग्य आणि स्वच्छता, पर्यावरण, सामाजिक विषयांवर जागरूकता, महिला सक्षमीकरण, नागरी शिक्षण, आपत्ती निवारण आणि पुनर्वसन इत्यादींचा समावेश आहे.
राष्ट्रीय सेवा योजना : राष्ट्रीय सेवा योजना  1969 मध्ये स्वयंसेवी समुदाय सेवेद्वारे विद्यार्थ्यांचे व्यक्तिमत्त्व आणि चारित्र्य विकसित करण्याच्या प्राथमिक उद्देशाने सुरू केली गेली. ‘सेवेद्वारे शिक्षण’ हा एनएसएसचा उद्देश आहे. एनएसएसची वैचारिक अभिमुखता महात्मा गांधींच्या आदर्शांनी प्रेरित आहे. एनएसएसचा हेतू “मी नाही, तुम्ही ”  आहे.
सध्या देशभरातील 36 लाख युवा स्वयंसेवकांच्या सदस्यत्व असलेल्या नेहरू युवा केंद्र संघटनेशी संलग्न 1.87 लाख युथ क्लब असून एनएसएसमध्ये 479 विद्यापीठे,17676 महाविद्यालये / तांत्रिक संस्था आणि 12087 उच्च माध्यमिक शाळांमध्ये नोंदणीकृत सुमारे 40 लाख स्वयंसेवक आहेत.
केंद्रीय युवक कल्याण आणि क्रीडा राज्यमंत्री  किरेन रीजीजू यांनी आज लोकसभेत लेखी उत्तरात ही माहिती दिली.
B.Gokhale/S.Kane/P.Kor
कोळसा मंत्रालय
विविध स्रोतांच्या ठिकाणी 72.50 दशलक्ष टन कोळसा उपलब्ध: श्री प्रल्हाद जोशी औष्णिक ऊर्जा प्रकल्पांत 22.01 दशलक्ष टन उपलब्ध
2021-22 मध्ये, 8.55%ची वृध्दी नोंदवत भारतामध्ये 777.23 दशलक्ष टन कोळशाचे उत्पादन
केंद्रीय कोळसा, खाण आणि संसदीय कामकाज मंत्री श्री प्रल्हाद जोशी म्हणाले की, सध्या कोल इंडिया लिमिटेड , सिंगरेनी कोलरीज कंपनी लिमिटेड , कोळसा वॉशरीज अशा विविध स्त्रोतांमध्ये 72.50 दशलक्ष टन  कोळसा उपलब्ध आहे. आपल्या ट्विटर संदेशात केंद्रीय मंत्री म्हणाले, की औष्णिक उर्जा प्रकल्पांमध्ये  22.01 दशलक्ष टन कोळसा उपलब्ध आहे.
देशात पुरेशी कोळशाची उपलब्धता असल्याचे सांगून श्री जोशी म्हणाले की, हा कोळसा महिनाभर टिकू शकेल आणि विक्रमी उत्पादन करत मागणीची पूर्तता केली जात आहे.
हे लक्षात घेतले पाहिजे, की कोळसा मंत्रालयाच्या तात्पुरत्या आकडेवारीनुसार, 2021-22 या आर्थिक वर्षात कोळशाचे एकूण उत्पादन 8.55 टक्क्यांची वाढ नोंदवत,777.23 दशलक्ष टन  वर पोहोचले आहे, जे 2020-21 मधे 716 मेट्रिक टन होते. कोल इंडिया लिमिटेड  चे उत्पादन 2021-22 या आर्थिक वर्षात 4.43 टक्क्यांनी वाढून 622.64 मेट्रिक टन झाले आहे,जे 2020-21 मधे 596.24 मेट्रिक टन इतके होते.
सिंगरेनी कॉलरीज कंपनी लिमिटेड  ने 28.55 टक्के वाढीसह 65.02 मेट्रिक टन उत्पादन काढले,2021-22 या मागील वर्षीच्या तुलनेत 50.58 MT इतके होते.त्याच वेळी, बंदिस्त खाणींतील कोळसा उत्पादन 89.57 मेट्रिक टन आहे,जे 2020-21 मध्ये ते फक्त 69.18 MT इतके होते.
2021-22 मध्ये एकूण 818.04 मेट्रिक टन इतका कोळसा विविध ठिकाणी पाठवण्यात आला. जो मागील वर्षीच्या 690.71 मेट्रिक टन होता, ज्यात 18.43 टक्क्यांची वाढ झाली आहे. या कालावधीत, सीआयएलने 2020-21 मधील 573.80 मेट्रिक टनच्या तुलनेत 661.85 मेट्रिक टन कोळसा पाठवला.
राष्ट्रपती कार्यालय
ग्यानी झैल सिंग यांच्या जयंतीनिमित्त राष्ट्रपतींनी वाहिली पुष्पांजली
नवी दिल्ली, 5 मे 2020
राष्ट्रपती रामनाथ कोविंद यांनी देशाचे माजी राष्ट्रपती ग्यानी झैल सिंग यांच्या जयंतीनिमित्त त्यांना पुष्पांजली वाहिली. याप्रसंगी राष्ट्रपती भवनातील ग्यानी झैल सिंग यांच्या तैलचित्रासमोर राष्ट्रपतींनी विनम्र अभिवादन केले.
B.Gokhale/S.Kelkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 58